སྙན་ཞུའི་ནང་དུ་བསྟན་དོན།དམངས་འཚོ་འགན་སྲུང་དང་ལེགས་བཅོས་བྱེད་པར་མི་དམངས་ཀྱིས་ཆེས་དོ་ཁུར་དང་ཆེས་ཐད་ཀར།ཆེས་དངོས་ཡོད་ཀྱི་ཁེ་ཕན་གྱི་གནད་དོན་དམ་པོར་འཛིན་དགོས་ཤིང་།གང་ཐུབ་ཅི་ཐུབ་བྱེད་དགོས་ལ་ནུས་པས་ལྕོགས་ཚོད་ལའང་བལྟས་ཏེ་བྱ་བ་དག་གཅིག་གི་རྗེས་སུ་གཅིག་དང་ལོ་ཡི་སྟེང་དུ་ལོ་བཞག་སྟེ་རིམ་པ་བཞིན་རེ་རེ་བྱས་ཏེ་བསྒྲུབ་དགོས།མི་ཚང་མས་འགན་འཁུར་རྒྱུ་མཐའ་འཁྱོངས་དང་མི་ཚང་མར་ལོངས་སུ་སྤྱོད་རྒྱུ་ཡོད་པ་བྱས་ཏེ་གཞི་ཐིག་བརྟན་སྲུང་དང་།གཙོ་གནད་འབུར་ཐོན།ལམ་ལུགས་འཐུས་ཚང་།སྔོན་དཔག་ཁྲིད་སྟོན་བཅས་བྱས་ཏེ།སྤྱི་པའི་ཞབས་ཞུའི་མ་ལག་འཐུས་སྒོ་ཚང་བ་དང་།མང་ཚོགས་ཀྱི་གཞི་རྩའི་འཚོ་བ་འགན་སྲུང་བྱེད་དགོས་པར་མ་ཟད།མཚམས་མི་ཆད་པར་མི་དམངས་ཀྱི་ཉིན་རེར་འཕེལ་བཞིན་པའི་མཛེས་སྡུག་ལྡན་པའི་འཚོ་བའི་དགོས་མཁོ་སྐོང་བ་དང་།སྤྱི་ཚོགས་དྲང་སྙོམས་དྲང་བདེན་ཡོང་བར་སྐུལ་སྤེལ་བྱས་ཏེ་ནུས་ལྡན་གྱི་སྤྱི་ཚོགས་བཅོས་སྐྱོང་དང་།སྤྱི་ཚོགས་ཀྱི་སྒྲིག་ལམ་བཟང་པོ་ཞིག་ཆགས་པར་བྱས་ཏེ་མི་དམངས་ལ་ཐོབ་སྣང་དང་།སྐྱིད་སྣང་།བདེ་འཇགས་ཀྱི་ཚོར་བ་དེ་དག་སྔར་བས་འཐུས་ཚང་དང་།འགན་ལེན་ཡོད་པ།དེ་བས་རྒྱུན་མཐུད་ཐུབ་པ་ཞིག་བྱ་དགོས།